หลังกินยาคุมฉุกเฉิน4-5วัน แฟนมีอาการคันช่องคลอด พอตรวจดู เห็นมีคราบขาวๆ คล้ายแป้งค่อนข้างเยอะ เลยซื้อยาฆ่าเชื้อแบบสอดมาใช้ แต่พอดึงที่สอดยาออกมา มันมีเลือดไหลออกมาทันที (ประมาน100cc) อยากทราบว่าเกิดจากอาการข้างเคียงของยาคุม หรือเป็นอาการร่วมของการติดเชื้อครับ เพราะปกติรอบเดือนจะมาหลังจากนี้ 8-10วัน ขอบครับ
สวัสดีค่ะ จากที่เล่ามา อาจเป็นไปได้ทั้ง 2สาเหตุค่ะ เพราะหากมีช่องคลอดอักเสบลุกลามเข้าไปบริเวณมดลูก อาจมีเลือดออกผิดปกติได้ ส่วนการที่รับประทานยาคุมกำเนิดแบบฉุกเฉิน ช่วงภายหลังจากรับประทาน ภายในสัปดาห์แรก อาจเกิดเลือดออกผิดปกติได้ค่ะแนะนำ รอดูอาการ นะคะระหว่างนี้ แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ